ROMÂNIA

JUDEŢUL SUCEAVA

**MUNICIPIUL CÂMPULUNG MOLDOVENESC**

**CONSILIUL LOCAL**

## HOTĂRÂREA NR. 134

**din 28 octombrie 2021**

1. **privind aprobarea cererii de finanțare și a devizului general estimativ pentru obiectivul de investiții** **,,Reabilitare și modernizare infrastructură rutiera în municipiul Câmpulung Moldovenesc, județul Suceava” prin Programul Național de Investiții ”Anghel Saligny”**

 Consiliul Local al municipiului Câmpulung Moldovenesc, întrunit în ședința ordinară din 28 octombrie 2021;

 Având în vedere:

 -Referatul de aprobare al primarului municipiului Câmpulung Moldovenesc, înregistrat la nr. 31082 din 27.10.2021;

 -Raportul de specialitate al Direcției tehnice și urbanism din cadrul primăriei municipiului Câmpulung Moldovenesc, înregistrat la nr. 31089 din 27.10.2021;

 -Raportul de specialitate al Direcției economice din cadrul primăriei municipiului Câmpulung Moldovenesc, înregistrat la nr. 31090 din 27.10.2021;

 -Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 31091 din 27.10.2021;

 -Avizul Comisiei de specialitate a Consiliului Local;

 -Prevederile art. 44 alin. (1) și art. 45 din Legea finanțelor publice locale nr. 273/2006, cu modificările și completările ulterioare;

 -Art. 10 din Hotărârea Guvernului României nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice cu modificările și completările ulterioare;

 -Prevederile art. 4 alin. (1) lit. a) – d) din Ordonanța de Urgență a Guvernului nr. 95/2021 privind aprobarea Programului Național de Investiții ”Anghel Saligny”;

 -Prevederile Ordinului nr. 1333 din 21.09.2021 privind aprobarea Normelor metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului național de investiții ”Anghel Saligny”, pentru categoriile de investiții prevăzute la art. 4 alin. (1) lit. a) – d) din Ordonanța de urgență a Guvernului nr. 95/2021.

 În temeiul art. 129 alin. (2) lit. b) și lit. d), alin. (4) lit. d) și lit. f), alin. (7) lit. k), art. 196 alin. (1) lit. a) din Ordonanța de Urgență nr. 57/2019 privind Codul Administrativ, cu modificările și completările ulterioare,

### H O T Ă R Ă Ş T E:

 **Art.1.**Se aprobă Cererea de finanțare pentru obiectivul de investiții ”**Reabilitare și modernizare infrastructură rutiera în municipiul Câmpulung Moldovenesc, județul Suceava**”, prin Programul Național de Investiții ”Anghel Saligny”, conform anexei nr. 1, care face parte integrantă din prezenta hotărâre.

 **Art.2.**Se aprobă devizul general estimativ pentru obiectivul de investiții ”**Reabilitare și modernizare infrastructură rutiera în municipiul Câmpulung Moldovenesc, județul Suceava**”, în cuantum de 22,092,581.62 lei cu T.V.A., conform anexei nr. 2, care face parte integrantă din prezenta hotărâre.

 **Art.3.**Finanțarea investiției se va face din bugetul de stat și bugetul local al municipiului Câmpulung Moldovenesc.

 **Art.4.**Primarul Municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,****Cocuța - Piticari Cristina** |  | **Contrasemnează:****SECRETAR GENERAL****AL MUNICIPIULUI****Erhan Rodica** |